b'\n_START_ARTICLE_\nMaria Schell\n_START_SECTION_\nDate biografice\n_START_PARAGRAPH_\nMaria Schell a fost fiica lui Hermann Ferdinand Schell, un scriitor elve\xc8\x9bian, \xc8\x99i al Margarethei No\xc3\xa9 von Nordberg, o actri\xc8\x9b\xc4\x83 vienez\xc4\x83. \xc8\x98i-a petrecut \xc3\xaenceputul copil\xc4\x83riei \xc3\xaempreun\xc4\x83 cu fra\xc8\x9bii ei, Maximilian, Carl \xc8\x99i Immy, \xc3\xaen Austria. Dup\xc4\x83 anexarea Austriei (Anschluss), familia s-a refugiat \xc3\xaen anul 1938 la Z\xc3\xbcrich.\n_START_SECTION_\nCarier\xc4\x83\n_START_PARAGRAPH_\nCariera ei \xc3\xaen domeniul comer\xc8\x9bului va fi \xc3\xaentrerup\xc4\x83, deoarce va fi descoperit\xc4\x83  ca talent, de Sigfrit Steiner. Primul rol \xc3\xael va juca \xc3\xaen filmul Steinbruch (Cariera de piatr\xc4\x83), \xc3\xaen anul 1942 al\xc4\x83turi de Heinrich Gretler. Ea a jucat atunci sub numele de Gritli Schell, ulterior va \xc3\xaencepe s\xc4\x83 studieze \xc8\x99i s\xc4\x83 se ocupe mai mult de teatru. Din anul 1941 \xc3\xaencepe cariera \xc3\xaen domuniul cinmatografiei, va primi \xc3\xaen anul 1949 rolul principal \xc3\xaen filmul Der Engel mit der Posaune (\xc3\x8engerul cu trombon). Urmeaz\xc4\x83 o serie de filme cu roluri jucate al\xc4\x83turi de actori de talia lui Dieter Borsche \xc8\x99i O. W. Fischer. Cu rolul jucat \xc3\xaen filmul, Die letzte Br\xc3\xbccke (Ultimul pod) ea va c\xc3\xa2\xc8\x99tiga ca cea mai bun\xc4\x83 actri\xc8\x9b\xc4\x83, \xc3\xaen anul 1954 Marele premiu de festivalul de filme de la Cannes (Palmierul de aur). \xc3\x8en acela\xc8\x99i an c\xc3\xa2\xc8\x99tig\xc4\x83 \xc3\xaen Vene\xc8\x9bia cu rolul unei sp\xc4\x83l\xc4\x83torese jucat \xc3\xaen filmul  \xe2\x80\x9eCoppa Volpi\xe2\x80\x9c premiul de cel mai bun film str\xc4\x83in, fiind nominalizat pentru premiul Oscar. Pe timpul c\xc4\x83t este la Hollywood, va juca cu mult succes rolul lui Gru\xc8\x99enka \xc3\xaempreun\xc4\x83 cu Yul Brynner \xc3\xaen Fra\xc8\x9bii Karamazov. Urmeaz\xc4\x83 s\xc4\x83 joace \xc3\xaempreun\xc4\x83 cu Gary Cooper (in Sp\xc3\xa2nzur\xc4\x83toarea) \xc8\x99i cu  Glenn Ford (in Cimarron). Un alt film cunoscut \xc3\xaen care joac\xc4\x83 Shell \xc3\xaen anii 1960 este Solange Du da bist (C\xc3\xa2t timp tu e\xc8\x99ti aici). \xc3\x8entre timp joac\xc4\x83 diferite roluri de teatru sau filme seriale TV ca: Tatort, Derrick sau Der Kommissar. Pe Broadway, va avea la v\xc3\xa2rsta de 50 de ani un succes deosebit cu rolul din piesa \xe2\x80\x9eArmer M\xc3\xb6rder\xe2\x80\x9c (S\xc4\x83racul uciga\xc8\x99). \xc3\x8en anul 1982 joac\xc4\x83 rolul Claire Zachanassian \xc3\xaen Vizita b\xc4\x83tr\xc3\xa2nei doamne, de Friedrich D\xc3\xbcrrenmatt. Ultimul ei succes a fost filmul serial TV Die gl\xc3\xbcckliche Familie (Familia norocoas\xc4\x83) care a rulat \xc3\xaentre anii 1987 - 1993. Cu unul dintre ultimele roluri este (\xc3\xaen 1996) prezent\xc4\x83 \xc3\xaen filmul Heilig Blut (S\xc3\xa2nge sf\xc3\xa2nt), care face parte din serialul de filme poli\xc8\x9biste Tatort (Locul faptei).\n_START_SECTION_\nVia\xc8\x9ba privat\xc4\x83\n_START_PARAGRAPH_\nMaria Schell a fost c\xc4\x83s\xc4\x83torit\xc4\x83 \xc3\xaentre anii 1957 - 1965 cu regizorul  Horst H\xc3\xa4chler, iar \xc3\xaentre anii 1966 - 1986 cu regizorul Veit Relin. Ambele c\xc4\x83s\xc4\x83torii au fost \xc3\xaencheiate prin divor\xc8\x9b. Din prima c\xc4\x83s\xc4\x83torie a avut un fiu (Oliver), iar din a doua pe fiica Marie-Theres Relin, care a devenit \xc8\x99i ea actri\xc8\x9b\xc4\x83. O \xc3\xaencercare de sinucidere a ei, a f\xc4\x83cut ca  Maria Schell s\xc4\x83 apar\xc4\x83 \xc3\xaen anul 1991 din nou \xc3\xaen pres\xc4\x83. Ultimii ani de via\xc8\x9b\xc4\x83 i-a petrecut retras\xc4\x83 la munte \xc3\xaen Carintia. A suferit dou\xc4\x83 hemoragii cerebrale, iar \xc3\xaen anul 2005, de Pa\xc8\x99ti, a murit \xc3\xaen spital \xc3\xaen urma unei pneumonii.'